Svjetski kup u biatlonu 1992/1993.
Svjetski kup u biatlonu 1992/93. je šesnaesto po redu takmičenje biatlonaca za Svjetski kup u biatlonu u organizaciji tadašnje sportske organizacije Union Internationale de Pentathlon Moderne (UIPMB). Sezona je počela 17. decembra 1992. u Pokljuki u Sloveniji, a završena krajem marta 1993. u Kontiolahtiju u Finskoj. U ovoj sezoni, takmičenja su održavana po jedanaesti put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km, štafeta 4 × 7,5 km i tim 20 km, a u ženskoj pojedinačno na 15 km, sprint 7,5 km, tim 15 km i štafeta 4 × 7,5 km. Vrhunac takmičenja bilo je Svjetsko prvenstvo u biatlonu u bugarskom Borovecu, na kojem su održana takmičenja u ženskoj i muškoj konkurenciji. Ovo je bilo zadnje svjetsko prvenstvo, koje se nije bodovalo za rezultate u Svjetskom kupu. Ukupni pobjednik Svjetskog kupa u muškoj konkurenciji postao je po prvi put, biatlonac švedski Mikael Löfgren, dok je u ženskoj konkurenciji po drugi put nakon sezone 1991/92., pobijedila ruska biatlonka Anfisa Rezcova.